Нешка Робева се оттегля завинаги от гимнастиката! - Вестник СТРУМА
Нешка Робева се оттегля от художествената гимнастика. Това стана ясно от телевизионно интервю с нея, по време на което тя обяви решението си. "Аз повече нямам място в този спорт. Не обвинявам никого. Вярващ човек съм. Имам много талантливи деца, включително и в Левски. Бях решила следващи четири години да ги посветя на две от тях, но не било писано", каза Робева, припомняйки и думи на Ванга, която й казала, че ще бъде треньор точно 25 години. "Така и стана. Отстраниха ме на 25-ата година. Вярвам, че има съдба. Мисля, че успехите ще продължат. Народът е казал - където е текло, пак ще тече. С Нешка или без Нешка Робева колелото върви напред. Аз няма да бъда прът в него", каза в заключение Робева. На последното общо събрание на БФ Художествена гимнастика тя не попадна в новия управителен съвет. Последва размяна на реплики с президента на федерацията Илиана Раева, а Робева нарече делегатите овчедушни.